Neymar jinoyatlarga aloqasi yo`q ekanini ma`lum qildi

“Barselona” klubi hujumchisi Neymar moliyaviy qallobliklar va jinoyatlarga aloqasi yo`q ekanini aytib o`tdi.
– Men hech qanday jinoyat qilganim yo`q. Ammo odamlar ochiq-oydin bo`lgan narsani shubha ostiga olib, qandaydir yangilik qilmoqchi bo`ladi. Ular noto`g`ri ma`lumotga egami, yoki menga yomonlikni istaydim, bilmayman.
Ishonchim komilki, yaqin vaqtlar ichida barchasi ortda qoladi. Maydon tashqarisidagi barcha ishlar bilan otam shug`ullanadi va men unga to`liq ishonaman. Mening omadim kelgan, shunday otam bor va butun e`tiborimni bemalol o`yinga qaratishim mumkin, – deya ma`lum qildi Neymar.
Eslatib o`tamiz, Neymar “Santos”dan “Barselona”ga o`tayotganida moliyaviy firibgarliklar amalga oshgan. Shuningdek, Neymar o`z vatanida soliq to`lamaslikda ham bir necha bor ayblangan.